open-index/open-wikipedia-markdown huggingface dataset:
Spungàrda

La **spungàrda** (an italià: *la spongarda*) l'è 'na tùrta che sa prepàra a Crèma e ' dal cremàsch. 

## Stòria

Ad an lèbre dal stòrech Piéro Tèrni sa pàrla da 'la preparasìù da 'na *torta biancha* che la sümèa a la spungàrda, uffrìda 'n da 'na séna al capità da la fantèria 'enesiàna Malatesta Baglione Perusino an dal 1526. La risèta cumè la cunósem ancó la sa però cunsulidàda an dal mélasètcent, cume sa tróa 'n da na bóla dal 1755.

Al fàt che gh'è déte le spésie, comunque, al fa pensà che l'è nasìda an dal Renasimént. Al nóm dal ledì *spongia*, spögna. Gh'è da le tùrte che le g'a sümèa 'n da 'l nóm e 'n da i ingrediént: la *spongata* da Bresèl (Régio an da l'Émilia) e la *spungata* da Sarźàna (La Spèsia).

## Ingrediént

* la farìna
* al böter deslènguàt an da l'aqua sbruiénta
* la vanìglia
* l'óa pàsa
* al mél
* le armàndule
* le nus
* le ninsóle
* i fìch sèch
* al cédro
* la fröta sèca

Gh'è argü che dróa po' al mustasì e la marmelàda da brügnàghe

## Cumè lè facia

L'è 'n tùrta bàsa, spèsa, spisigàda da bànda e da sùra; la g'a 'na preparasiù laburiùźa e per preparàla i sa mèt ansèma i ingrediént an da stignàt da tèra còta e i la sa làsa lé per du dé.

La sa cünsöma specialmént an invèrne.

## Riferiméncc


## Us curelade
*Spongada
Pass del Coca

El **Pass del Coca** a l'è un pass de montagna che 'l conliga la Val Seriana con la Valtolina e donca i province de Sondri e de Berghem.

El ciapa el nom del Coca pizz omonem.

De solet se partiss de Valbondion e se riva in dò ore e meza al rifugio Coca e in d'un altra mez'oreta al Lagh Coca per poeu rivà, dopo de 'n total de circa quater ore, al pass. De la Valtolina, inveci, ghe voeulen quater ore e mezza.

## Riferiment
*CAI Bergom 

## Alter proget
Alexandria Ocasio-Cortez

La **Alexandria Ocasio-Cortez** (The Bronx, 13 otober 1989) a l'è una politega e ativista statunitensa, representanta del . 

## Riferiment
*Lista di Representant

## Alter proget
Statoa del Porta

*Statoa del Porta missa ai Giardin publegh de Milan e destrugada di bombardament liad
*Statoa del Porta missa al Verzee in del 1966 e reproduzzion de quella sora
Statoa del Porta (1862-1943)

La **Statoa del Carlo Porta** a l'è un monument dedicad al Carlo Porta fad su de l'Alessandro Puttinati in del 1862 de marmor e miss ai giardin publegh. Destrugada di bombardament di Liad in del 1943, in del 1966 una reproduzzion in bronz l'è missa al Verzee.

## Riferiment
*LombardiaBeniCulturali

## Alter proget
Bruce Westerman

El **Bruce Westerman** (Hot Springs, 18 november 1967) a l'è un  statunitens, representant del . 

## Riferiment
*Lista di Representant

## Alter proget
Don Young

El **Don Young** (Meridian, 9 sgiugn 1933 - Los Angeles, 18 de marz 2022) a l'è staa un  statunitens, representant del . 

## Riferiment
*Lista di Representant

## Alter proget
Eidgenossenschaft

**Eidgenossenschaft** a l'è un termen todesch specifich de la storia politega de la Svizzera. Voltad despess 'me confederazzion, el voeul dì pussee precisament "lianza del giurament", in riferiment al pat eterno confederal e di seguent, menter l'agetiv "eidgenössisch" a l'è voltad 'me "federal svizzer". I member individuai del giurament eren ciamad "Eidgenosse", circa "camarada del giurament", termen  incoeu doperad in manera arcaica o ironega per parlà di citadin svizzzer.

## Riferiment
*Dizionari Storegh
Pireliometro

El **pireliometer** o **pireliometro** a l’è un’istument de misura de la radiazzion solare. A l’è faa su de un tubo cont un’avertura angolare de poch grad che ‘l rileva la radiazzion diretta (e minga quella riflettuta). L’intensità de la radiazzion solare la ven dedotta de la temperadura del sensor. 

## Vos correlad

* Radiazzion solare

## Riferiment
Statoa del Porta (Verzee)

La **Statoa del Porta** a l'è una statoa de bronz missa al Verzee e fàda su de l'Ivo Soli in del 1966. A l'è una replica del monument de marmor che 'l ghe sera ai Giardin publegh e destrugad di bombardament.

## Riferiment
*Art@Site

## Alter proget
Silter

El **Silter** a l'è un formai a Denominazzion de origen protesgiuda (DOP).
A l'è un formai a pasta dura, cosuda e semigrass, producid tut l'ann, a partì del lacc crud.

## Storia

A l'è un formai tradizzional de la Vall Camonega, derivad del lacc di vache de razza bruna, spantegade fess in di zone de montagna di vall bressane. El ciapa el nom del termin lombard, de origen celtega, che l'indega el sit de stagionadura in alp.
Ancaben el sia un formai bressan antigh, a l'è diventad DOP domà in del setember del 2015.

## Zone de produzzion

El formai el se produs in di comun di Comunità de Montagna de la Vall Camonega e in part del Sebin Bressan.
Pregiade in particolar a inn i forme realizade in alp in di mont Goeulem e Maniva, ma anca in de la zona del pass Crocedomini, ciarament domà in di versant camun.

La conservazzion pussee bona la vegn in ambient minga trop cold che poeuden cambià de una temperadura in tra i 9 e i 14&nbsp;°C. La stagionadura minima a l'è de 100 dì.

## Process de produzzion

El process produtiv a l'è quell tipegh di formai alpin e prealpin a pasta dura: scremadura parziala per afiorament natural, possibel insemenzament con inest o starter autocton, coagulazzion con cagg de buscin in parioeul a circa 38&nbsp;°C, s'cepadura de la caggiada, pasta coeusuda a circa 50&nbsp;°C, estrazzion e formadura, saladura e maturazzion, stagionadura.

## Marchi

El loeugh identificativ del formai Silter a l'è fad su de una scena agricola animada di famos incision in de la preja che gh'inn in di comun de la media Vall Camonega. In sul scalz inn ricavad i famos *pitot* camun intervallad de do stelle alpine.

## Consumazzion e abinament

El Silter in cusina el poeul vesser dovrad coma formai de gratà (in del cas de prodot stagionad).
Per restà in del territori el va mangiad adree (sia coma ingredient de una preparazzion sia deperlu) cont un Vall Camonega IGT negher (soratut i version merlot o marzemin). Quand che stagionad fess, Val Camonega IGT passid.

## Carateristeghe principai

* Forma de cilinder con diameter 34–40&nbsp;ghei
* Scalz squas dris di 8–10&nbsp;ghei
* Pes 10-16 Kg
* Contegnud in grass 27-45% circa (s.s.)
* Umidità max. 40%
* Crosta dura e soeula, de sgiald brun al ross. Di voeulte oncia per la presenza de l'oli de lin
* Pasta de strutura de dura a poch granulosa cont el passà di mes. Color de bianch a sgiald intens, a segonda de la stagionadura e de l'alimentazzion di vache
* Note olfative, de erbe de montagna (in de la version de mont) e de fruta seca, spezziade e fort in su prodot stagionad fess
* Arom fort, carateristegh de formai de vall e tipegament de mont in de la version de alp. El gust a l'è dols e un poo salad. El ciapa classeghe note picant quand che stagionad fess

## Note


## Vos conrelade
*Casolet
*Formai de tara

## Ligam de foeura

* 
* Consorzi per la Tutela del Formai Silter in sul Facebook
* 

## Alter proget
Casera de la Valtolina

El **Casera de la Valtolina** (*Valtellina Casera* in italian) a l'è un formai semigrass, a pasta semicotta e semidura, tipegh de la provincia de Sondri. I so origin resalissen al 1500, quand che l'era fad in di caser de la zona, de che 'l nom.

## Bibliografia
*Guida Qualivita “I prodotti agroalimentari italiani DOP IGP STG” 2011

## Alter proget

## Vos corelade
*Tajadin
Btrfs

El **Btrfs** a l'è un file system fondad in sui B-alber e relassad per la prima voeulta in del 2008, pensad per permeter a Linux de doperà i spazzi de archiviazzion pussee grand del futur, tant che 'l permet de havégh di volum fina a 16 Exabyte, con 264 file e 'l gh'ha dent anca la compression trasparenta. In l'utenza l'è assee cognossud per render assee facil la creazzion di pont de ripristin bootabel del sistema, cont di tool compagn de Timeshift.

## Riferiment
*Debian Wiki
Casolet

El ***Casolét*** (termin in dialet solander che el segnifega "*formai piscinin*") a l'è un formai producid in Vall de Sol, in provinscia de Trent. Una soa variant de tipega forma de triangol a l'è producida anca in Vall Camonega, provincia de Bressa.

## Notizzie sgenerai
A l'è un formai a forma de cilinder producid cont el lacc intregh di pascol locai.
El gh'ha una rusca sotila e un poo crespa, inscambi la pasta la gh'ha un color bianch crema, compagn del latin *caseolus*.
El se poeul consumà despoeu de 30 dì de stagionadura.
El gh'ha un savor de erbe e arom naturai.
El nom el vegn forsi de l'assonanza cont el termin ladin che el segnifega "cà", fat coerent cont el sit de produzzion, che despess a l'è quell de la cà de la familia del pastor.

### Casolet de la Vall Camonega

La variant producida in Vall Camonega e fata in de la classega forma de triangol, con toch assee piscinin. El lacc el vegn menad in fina a una temperadura de 30º - 34º donca el se sgionta cagg de buscin e la coagulazzion la ciama circa 30&nbsp;menut, despoeu la caggiada a l'è "s'ciepada" in tochelin e la temperadura volta a circa 47º. La vegn poeu guarnada a "polsà" per facilità la spartizzion del seron, poeu metuda sota presse per fàgh ciapà la forma che se voeul. La stagionadura la va de 60 dì in fina a un ann. I forme finai gh'hann un pes intorna ai 2&nbsp;kg ogneduna.

## Note


## Vos conrelade
*Formai de Mut

## Ligam de foeura

*  in su agraria.org.
*  in su agraria.org.
John Garamendi

El **John Garamendi** (Camp Blanding, 24 sginer 1945) a l'è un  statunitens, representant del . 

## Riferiment
*Lista di Representant

## Alter proget
Ross Spano

El **Ross Spano** (Brandon, 16 luj 1966) a l'è un  statunitens, representant del . 

## Riferiment
*Lista di Representant
Pannell solar

* **[[Pannell solar termich]]** – el scalda on fluid termovettor de on impiant de riscaldament o produzzion de aqua sanitaria
* **[[Pannell solar a concentrazzion]]** – riscalda on fluid per ingenerà, per mez de un turbo-alternador, de l'energia elettrica
* **[[Modol fotovoltaich|Pannell solar fotovoltaich]]** – fad di cell fotovoltaich, el trasforma direttament la radiazzion solar in energia elettrica cont el sfruttà l'effet fotovoltaich
* **[[Pannell solar ibrid]]** – esempi de cogenerazion fotovoltaica, ottegnud cont el cobbià on pannell solar termich e un pannell solar fotovoltaich.
Trèsa d'óra

La **trèsa d&#39;ora** (an italià *treccia d'oro*) l'è 'na turta che la sa prepàra a Crèma.

## Stòria

Anche se la tùrta l'è mia 'ècia, la gh'a al ricunusimént regiunàl PAT e chèl da la Caméra da Cumèrcc De.Co.

La tùrta co' la fùrma da 'na trèsa l'è stàcia creàda fra 'l 1936 e al 1937 dal pastisér Gironda che al la purtàda a la féra da Pàdua. Pasàa póchi agn e al Gironda al dervìa 'na sò butìga pasàda dòpo al so pìcol, 'Itorio Macàl, che l'è 'nac 'nancc a fà la trèsa e a fàla cunós.

An dal 1954 Macàl al dervìa la butìga an piàsa Garibaldi che gh'è amò adès e al g'ha dàa al nóm da la sò tùrta: *Treccia d'Oro*.

Al sciùr 'Itorio Macàl l'è stàcc numinàt Cumendatùr an dal 2010 e la butìga l'è stacia anserìda an dal *Registro regionale dei negozi storici* an dal 2016.

## Ingrédient

* la farìna
* an óf
* al söchér
* al leàt da bìra
* al lacc
* la sal
* al vanilìna
* al cédro candìt
* i arànci candìt
* l'öa passa
* al söchér col vèl

## Riferiméncc
Reffreggiadura per sugadura e svaporament

La reffreggiadura per sugadura e svaporament, l’è on procèss in del cors del quàl l’aria la ven reffreggiada grazie al calór tràa via (calor sconduu de svaporament)  in del cors d'ona fase de svaporament, in del cors de la quàl ona cèrta quantità d’acqua fornida a on fluss d’aria sècca la svapora. Innanz del svaporament ona fase de adsorbiment la fa sugà l’aria de manera che, dòpo de lu, l’aria la sia sècca e donca pronta al svaporament, o ben al deslanguàss de l’acqua in de l’aria medèmma. Adrèe a la fase de svaporamént, del calór el ghe ven tòlt via a l'aria  inscì che, de conseguenza, la se reffrèggia. El procèss complètt el gh’hà besògn però anca, che del calór el vegna fornìi, degià che ‘l materiàl adsorbént el gh’hà besògn de vèss liberà de l’acqua adsorbida su per podè vèss de noeuv dopràa e quès lavorà chìt el ven fàa se cont el menà el materiàl adsorbént a di temperadur maggior di 50°C. El calór che gh'è besògn el pò vèss fornìi grazie a la radiazión solár brancada per mèss di pannèj solar tèrmich.

## Vos correlad
* Adsorbiment
* Svaporament
* Calor sconduu
* Aria condizionada

## Riferiment
Greg Pence

El **Greg Pence** (Columbus, 14 november 1956) a l'è un  statunitens, representant del . A l'è 'l fredell grand del Mike Pence, vicepresident di Stat Unid sota el Donald Trump.

## Riferiment
*Lista di Representant

## Alter proget
Gesa de Gesù Cristo di Sant di Darer Dì

La **Gesa de Gesù Cristo di Sant di Darer Dì**, ciamada pussee despess "Gesa mormona", a l'è la gesa magioritaria del mormonism e che la se ciama part del cristianesim.

Oltra che in su la Bibia l'è fondada in sul liber de Mormon, de 'l che el deriva el nom comun de la denominazzion. L'è stada fondada del Joseph Smith e la ciama per un tornà a la Gesa cristiana di origin e la nega la Trinità. Di alter test sacher a inn Dotrina e Lianze e Perla de Gran Prezzi.

L'è la religion la pussee seguida in del Utah, fondad di mormon perseguitad in fuga di Stat Unid.

## Bibliografia
*James G. Allen - Glenn M. Leonard, The Story of the Latter-Day Saints, Deseret Book Company, Salt Lake City, 1976.

## Vos corelade
*Pioner mormon
*Guerra del Utah
*Comunità de Cristo
*Crisi de sucession (Mormon)
Palazz Vescont (Meregnan)

El **Palazz Vescont** (anca *Palazz Brusad*) a l'è un palazz del center storegh de Meregnan. L'è stad fad su de vun di fioeui del Bernabò Vescont, probabilment l'Estor intorna al 1400. In di agn l'è stad degradad fiss e l'è restada in pee in del stat originari nomà la fasciada. In del 1912 l'è miss sota vingol monumental, ma in di agn 1970 l'ha res'ciad de vesser sbatud sgiò.

## Bibliografia
* Enzo Ciccolella, I monumenti del centro urbano, in Rotary club Milano-Melegnano (a cura di), L'arte nel territorio di Melegnano, introduzione di Carlo Perogalli, Milano, Nuove edizioni, 1977, p. 120, ISBN non esistente, SBN IT\ICCU\SBL\0161506.

## Alter proget
Formai de Mut

El ***Formai de Mut*** (o ben "formai de montagna") a l'è un formai DOP producid in de la zona de la Volta Vall Brembana.

## Storia

Ai prim del noeuv-cent, cont el termin "formai de mont", el vegneva classifegada l'intrega produzzion de la Volta Vall Brembana; poeu, in del 1985, al *Formai de Mut* el ghe vegn atribuid la denominazzion de origen controllada e in del 1996 la denominazzion de origen protesgiuda, DOP.

## Zone de produzzion

Quell formai chì el vegn producid in volta montagna, in sui scime che vann di 1200 ai 2500 meter. Propi in relazzion a quella roba chì e al particolar clima di vall brembane, riche de aigua, el *Formai de Mut* el gh'ha un savor particolar e el tegn l'aroma tipegh.

La conservazzion pussee bona la vegn in ambient minga trop cold che poeuden cambià de una temperadura in tra i 9 e i 13&nbsp;°C. La stagionadura minima a l'è de 40 dì anca se quell formai chì, stagionad per pussee de un ann, a l'è bon fess anca de gratà.

## Process de produzzion

Per la produzzion de quell formai chì el se dopera domà lacc vacin, de vuna o do molgidure, scoldad in grand pignate de ram cont una portada de 300-400 liter. La caggiada la vegn coagulada a 35-37&nbsp;°C per un temp de trenta menut. Despoeu de havé s'cepad la caggia de buscin la se coeus per poeu mes'cià el risultad "a fregg".

Poeu la caggia la restarà in sul fond: el tut el vegn preparad per schiscià el prodot. Duu dì despoeu de quella operazzion chì se va inanz cont el sgiontà la sal al prodot, a sech o in salamoja.

## Carateristeghe principai

* forme con diameter 30-40 ghell
* scalz dris de 8-10 ghell de altezza
* pes 8-12 chil
* Rusca color gris e sotil
* savor delicad, minga picant
* contegnud medi: 31,8% aigua, 32,1% grass (46,4% se riferid al prodot sech), 26% proteine

### Degustazzion

Ideal de mangià adree a la polenta, el se mangia adree ben con vin 'me el Boticin negher, el Caprian del Coll negher, el Curtefranca negher e 'l Vallcalepi negher, impunemanch, al formai consumad despoeu de brev stagionadura, se mangien adree ben anca i bianch sech.

## Note


## Vos conrelade
*Zincarlin

## Bibliografia
*  Ministero Agricoltura e Foreste, *DOC cheeses of Italy*, Milano, Franco Angeli, 1992

## Alter Proget
Pietro Bussolati

El **Pietro Bussolati** (Milan, 2 de masg 1982) a l'è un politegh e dirigent d'azienda italian.

## Biografia
Lauread in economia e cont un master in gestion di servizzi publegh locai a l'Università Bocconi, l'ha lavorad in del setor de l'energia, a l'Enel, poeu a l'Eni e poeu a l'autorità per l'energia eletriga.

In del 2013 l'è elegiud secretari del Partid Democrategh de la Cità Metropolitana de Milan e in di elezzion regionai del 2018 l'è, 'me capolista del PD, quell con pussee preferenze in del center-sinistra lombard.

Del 2019 l'è anca member de la Secreteria nazzionala del PD del Nicola Zingaretti.

## Riferiment
*Consili Regional de la Lombardia
Roeusa camuna (formai)

La **roeusa camuna** a l'è un formai semigrass poch stagionad (massim 45 dì) e a pasta semidura, fad domà cont el lacc de vaca parzialment scremad de la Vall Camonega. L'è doperad soratut crud a tavola, ma el po vesser doperad anca in di ricet cald e l'è miss in la forma de la Roeusa camuna, simbol de la Lombardia.

## Riferiment
*Solo Prodotti Italiani

## Alter proget
PlayStation 5

La **PlayStation 5** a l'è la quinta console di videogioeugh de la Sony Interactive Entertainment, nonziada in del sginer 2020 'me sucessor de la PlayStation 4 e sortida del november del midem ann. L'è part de la generazzion quella de noeuv di console, insema ai Xbox Series X e S de Microsoft e al Nintendo Switch.

A l'è retrocompatibel con la pupart di titol de la PS4, foeura che per 10 che inn minga suportad.

De fin 2023 a gh'è PlayStation Portal, che l'è un acessori che se po portà in sgir cont un controller e un schermo tacad che 'l permet de conligàss a una PS5 cont el sistema Remote Play e de sgiugà de là.

## Alter proget

## Riferiment
*Presentazione di nuovi dettagli su PlayStation 5: Specifiche tecniche hardware
Cattaroeu

El **cattaroeù** a l’è on istrumént per cattà giò i frutt d’on alber senza ‘vègh besògn de suttà a‘ndà su e giò de la scala. El cattaroeù l’è assosènn ùtil de cattà giò tucc quèj frutt che pòden vèss nò tràa giò cont el scorlì la pianta con di pèrtegh, che se borlassen giò andarìen in malora. El pò vess ùtil per esempi de cattà di frutt compàgn di pòmm, per, pèrsegh, brugn, scires e mognagh.
On tipo de cattaroeù l’è quèll fàa su de ‘n sacchètt de lin o d’on àlter materiál a l'stremità d'ona pertega, che ‘l fa el mestée de cavagnoeù cont el tegnì denter el frutt cattàa, intorna a l’entrada del sacchètt l’è miss on serc de metall che ‘l gh’hà di dent o di pont ch’i servissen de tajà via el frùtt de la pianta. El frutt tajà via el borla giò denter in del sacchètt. L’apparècc el ven montàa su a l’estremità de ‘na pèrtega, el mànich el pò vess slongabil a segonda di necessità. 
On alter tipo de cattaroeù l’è quèll che ‘l dopera ‘na s’cesóra inscambi di dent de matàll. La s’cesora la ven fada fonzionà de l’òmm che l’è ‘drée a doperà l’arnes in tèrra per mèzz d’ona còrda. La s’cesora la ven sarada de manera de tajà el picóll, quèll tipo chì el gh’hà el vantàgg de tajà el picóll e rómpell nò. In temp indree el cattaroeu l'era faa su d'on cavagnoeu de legn con di dent miss a l'estremità d'ona pertega. 

## Riferiment
Greg Gianforte

El **Greg Gianforte** (San Diego, California, 17 april 1961) a l'è un  statunitens, representant del . 

## Riferiment
*Lista di Representant

## Alter proget
Gesa de Sant Ignazzi de Loyola (Milan)

La **Gesa de Sant Ignazzi de Loyola** a l'è una gesa de Milan, in del quarter Feltre.

## Storia
L'è stada pensada in di agn '50 del '900 'me part del proget vintdò gese per vintdu concili e l'è fada su in tra el 1962 e 'l 1963, con una piazza e 'n proget del Mario Bacciocchi.

## Carateristegh
La gh'ha 'n unega navada, cont una capella invernal in sul fianch dester. El foeura l'è quatad cont i quadrej a vista e 'l gh'ha una forma austera e granda, menter a ovest inn mitud i aule de la parochia. El ghe cala un campanin, che l'era in proget ma l'è stad no fad su.

## Riferiment
*LombardiaBeniCulturali

## Alter proget

## Ligam de foeura
*Sit ofizzial
Jim Hagedorn

El **Jim Hagedorn** (Blue Earth, 4 agost 1962 - 17 de fevrer 2022) a l'è stad un  statunitens, representant del  a la soa mort, per el Minnesota.

## Riferiment
*Lista di Representant

## Alter proget
Zincarlin

El **zincarlin** a l'è un formai che el traversa i frontere: la soa zona de produzzion la ciapa denter i zone de montagna del Lagh de Com ocidental in provincia de Com, la Vall de Mugg in Tesin, e la banda nord de la provincia de Vares.

In sul versant talian, in provincia de Com, el vegn producid a partì da la mascherpa, aromatizad con sal, pever e una quai voeulta anca con erbete triade. A l'è de color in tra el bianch e el sgiald, a segonda de la stagionadura.

Incoeu la produzzion a l'è squas descomparida. Una voeulta al vegneva preparad a partì da la mascherpa d'alp in de la stagion estiva e al vegneva conservad in fina in invern in di particolari mobel ciamad *marne*. Se fresch a l'è de color bianch, cont el passà del temp al ciapa una colorazzion bruna e un savor picant.

In provincia de Vares, indova che 'l ciapa anca el nom de **sancarlin**, la vegn dovrada la formagina, aromatizzda con pever, aj e una quai voeulta erborina triada.

## el "zincarlin da la Val da Mücc", presidi Slow food

El zincarlin del Presidi a l'è un formai a pasta cruda producid in sul versant svizzer del Mont Gioner, in del Canton Tesin. La forma la regorda quella de una chichera al contrari.
Quand che l'è fresch, al pesa circa quaterocent gram.

Al se produs de solet con lacc vacin, ma a l'è tradizzional sgiontàgh quantità piscinine de lacc de cavra quand che l'è stagion. El lacc dovrad a l'è crud. La caggiada l' è lassada coagulà per 24 ore. Donca a l'è fada scorà in d'un tel per almanca vint-quater ore in fina a rivà a la giusta consistenza. El temp de scoradura al depend di condizzion del clima. Se la consistenza de la pasta la sodisfa minga la se poeul fina schiscià per una quai ora.

Poeu la massa, ciamada di produtor “pasta”, a l'è mes'ciada cont una quantità giusta de pever e sal, poeu se va inanz a modellà i forme a man.
El Zincarlin al se consuma despoeu de una stagionadura de du mes e pussee.

La maturazzion la vegn in cantine semi-interrade, con carateristeghe specifeghe al Mont Gioner. Per schivà el desvilup de mufe minga vorsude a l'è tratad de foeura con vin bianch e sal squas tucc i dì.

In dell period de stagionadura, el Zincarlin al se trasforma: la se forma una pell de color sgiald-ross, la pasta la se fa moresina e pastosa, i note olfative vegnen magior.

Quand che l'è nassud el Presidi, el zincarlin stagionad l'esisteva squas pu: carenze struturai e lavorative haveven, de temp, orientad i casar de la Vall de Mugg vers la comercializazzion del prodot fresch. La rimaneva domà una tradizzion de familia.

## Note



## Bibliografia

* Luigi Veronelli, *Lombardia*, Garzanti, 1968, pag. 39.
* Annalisa Strada, Gianluigi Spini, Clementina Coppini, *Guida insolita ai misteri, ai segreti, alle leggende e alle curiosità della Lombardia*, Newton & Compton, 2001, pag. 133.
* Carlo Petrini, Gigi Padovani, *Slow food revolution: a new culture for dining & living*, Rizzoli, 2006, pag. 290.

## Vos conrelade

*Talegg (formai)

## Ligam de foeura
*Sit oficial del Zincarlin de la Vall de Mugg 
*
La vita comincia ogni mattina

**La vita comincia ogni mattina** (*La vita la cumència tüte le matìne*, in Lumbaart), l'è una cumèdia Itagliana del 1981 dirigida da Pietro Garinei in del 1983 i hann fài anca la versiòn per la television.;

## Storia

El prutagunista, un òmm spusàd e cun 'na fiöla, el fà una vita dun po' da ùrs, abitüad al sò tran-tran e ala sò quotidianità. Un bel mument salta föra 'na fiöla brasigliana püsée giùina de lü de 'n bel pèss che ghe fà perd la testa.

## Nòti


## Ligam in sü la red

* La cumedia insü MyMovies
Gesa de San Lorenz (Trezzan in sul Navili)

La **gesa de San Lorenz** a l'è una gesa parochiala a Trezzan in sul Navili, in de l'arcidioces de Milan.

## Storia
Per i necessità spirituai del noeuv quarter Zingon, in del 1963 la vegn istituida la noeuva parochia de San Lorenz, per spartì i fedel de la parrochia de Sant Ambroeus.

La costruzzion de la gesa, pensada de l'architet Franch Negri, la principia in de l'istess ann e la finiss in de l'ann despoeu.

A l'è vuna di gese tirade su in de l'ambit del programa «Vint-do gese per vint-du concili», pensad in del 1961 de l'arcivescov Montin per celebrà el Concili Vatican II.

## Carateristeghe
La gesa, che la gh'ha prima un segrad volzad rispet a la strada, la nass in tra volt edifizzi de abitazzion. La gh'ha forma retangolara, squas quadrada, de 25 meter de longhezza e 21 de larghezza, con la fasciada che la varda a sud-ovest e el presbiteri a nord-est.

Lavorà carateristegh de l'edifizzi a l'è la quatadura a do falde asimetreghe, in calcestruzz armad, volta in fina a 10 meter; i do pared denanz e dedree a inn quatade de veder per intregh. A manzina de la gesa el gh'è el campanil, formad de quater pilaster che sostegnen una scala elicoidala.

Denter ghe poden stà in fina a 500 persone; de sota a la gesa inn ospitad i ambient de la parrochia.

## Note


## Bibliografia

### Font

* 
* 

### Olter imprefondiment

* 

## Ligam de foeura

* Sit ofizzial, in su parrocchiasanlorenzo.net
Bovisasca

La **Bovisasca** a l'è un quarter de Milan, in del Municipi 9 e che 'l ciapa el nom de la via Bovisasca, che la mena a la Bovisa. El confina con la Bovisa a sud, cont Afer e Comasina a est, con Novad a nord e con Quart Ogee a ovest.

In del quarter se troeuven la gesa de San Filip Neri in Bovisasca e la gesa de San Mamete e l'è minga servida diretament de la metropolitana (i stazzion pussee vesin inn Afer FN e Comasina) e nanca di treni (la stazzion la pussee vesina a l'è quella de Quart) e gh'è domà i autobus che la tachen a 'sti stazzion e al center de Milan.

## Riferiment
* Bovisasca
Vacin

Un **vacin** (pussee sgiustament, ma voramai obsolet, *vacina*) a l'è una preparazzion fada inscì de dàgh a quei che 'l fann l'imunità acquisida contra de 'n malann. L'è de solet fad cont di toch del patogen che 'l fa vegnì el malann, che 'l po vesser mazzad - inscì che l'è segur anca per i soget pussee debol - o domà indebolid, ma gh'è anca di vacin che ghe vann minga adree a 'sti principi chì compagn di vacin a RNA.

I vacin inn propi important in la lota ai malagn infetiv e 'l so pussee grand sucess a l'è stad in del 1980, quand che l'OMS l'ha proclamad l'estinzion del varioeul.

## Riferiment
*Britannica

## Alter proget

## Vos corelade
*Vacinazzion
*Saron (anatomia)
*Imunità de trupa
Gino Bramieri

**Gino Bramieri** l'è el num d'art dl'atur, cabaretista e persunagg televisiu e còmich **Luigi Brambieri**, nassüd a Milàn el 22 de giügn del 1928 e mort sèmper a a Milàn el 22 de giügn del 1996.

## Biugrafìa

L'ha stüdiàd cun la "Cumpagnia teatral Gilberto Govi" a Genua. L'ha lauràd cun com Franco e Ciccio, Peppino De Filippo, Aldo Fabrizi, Ave Ninchi, Nino Taranto, Raimondo Vianello, Totò. I sò ültim laurà i'enn stàit *Nonno Felice* e *Norma e Felice*.

Italo Terzoli e Enrico Vaime i'enn stài i sò dramatürgh de riferimènt.

l'èm mort d'un mal al pancreas in del 1996. La càsa l'è stài fata sü con la bandiera dl'Inter e l'è stài seplìd al Munümental de Milan.

In del 2006, a dèz ann da la mòrt, el cumün de Milan el g'ha dedicàd una Via, che la giunta Via Monte Santo cun Via Marco Polo, a Porta Noeuva. In del 2009, la cità de Ruma la g'ha dedicàd un Viàl al Parc del Pineto, quarter Balduina ; 

## Televisiòn

* *Esami di maturità* de Ladislao Fodor, (1954)
* *Manettoni e Pippo Fantasma*, regia de Alda Grimaldi (1960)
* *Biblioteca di Studio Uno: Il dottor Jekyll e mister Hyde*, regia de Antonello Falqui (1964)
* *Biblioteca di Studio Uno: Al Grand Hotel*, regia de Antonello Falqui (1964)
* *Graditi ospiti*, regia de Vito Molinari (1967)
* *Felicita Colombo*, regia de Antonello Falqui (1968)
* *Mai di sabato signora Lisistrata*, regia de Vito Molinari (1971)
* *Un mandarino per Teo*, regia de Eros Macchi (1974)
* *Anche i bancari hanno un'anima*, regia de Pietro Garinei e Gino Landi (1979)
* *[[La vita comincia ogni mattina]]*, regia de Pietro Garinei (1981)

## Trasmission a la television

* 1954: *Esami di maturità*, komedio de Ladislao Fodor, de Mario Landi
* 1960: *Manettoni e Pippo Fantasma* de Alda Grimaldi
* 1961: *L'amico del giaguaro* de Vito Molinari
* 1964: *Biblioteca di Studio Uno: Il dottor Jekyll e mister Hyde* de Antonello Falqui
* 1964: *Biblioteca di Studio Uno: Al Grand Hotel* de Antonello Falqui
* 1967: *Graditi ospiti* de Vito Molinari
* 1968: *Felicita Colombo* de Antonello Falqui
* 1973: *Hai visto mai?* de Enzo Trapani
* 1974: *Un mandarino per Teo* de Eros Macchi
* 1975: *Punto e basta* de Eros Macchi
* 1979: *Anche i bancari hanno un'anima* de Pietro Garinei kaj Gino Landi
* 1979: *Mai di sabato signora Lisistrata* de Vito Molinari
* 1980-1988: *G. B. Show* de Gino Landi
* 1990 : *Risate il Capodanno*
* 1992-1995: *Nonno Felice* de Giancarlo Nicotra
* 1995: *La sai l'ultima?*
* 1995: *Norma e Felice* de Giorgio Vignali

## Radio
* *Batto quattro*
* *Grand Varietà*
* *Patatine di contorno*

## Bibliugrafia

* Cesare Bramieri e Antonio Barbato, *Ciao Gino!*, Milano, Ed. Mursia, 1998

## Altre futugrafie


Image:Bramieri Mondaini Vianello.jpg|Gino Bramieri, in del 1958, insema a Sandra Mondaini e Raimondo Vianello
Image:Gino Bramieri 1966.jpg|Gino Bramieri in del 1966
Image:Gino_Bramieri_and_Lola_Falana.jpg|Gino Bramieri e Lola Falana


## Riferimént


## Ligam in sü la red
*El sò sìt
Gesa de Sant Spirit (Milan)

La **gesa de Sant Spirit** a l'è una gesa de Milan, in tra el quarter de Lambraa e la Cità di Studi.

## Storia
La gesa, pensada per i besogn spirituai del vesin Politecnegh, la vegn tirada su del 1962 al 1964 in su proget del Vitori Gandolfi.

A l'è vuna di 22 gese costruide per celebrà el Concili Vatican II.

## Carateristeghe
A l'è una gesa a pianta retangolara, de 36 meter de longhezza e 25 de larghezza.

De foeura a l'è poch particolara, e l'è fada su de una bassa bas retangolara in indova che la ponda la strutura che la sostegn el tecc, anca questa chì de altezza riducida.

De denter, al contrari, a l'è caraterizad fess di trav in calcestruzz armad, che formen una strutura a cros che la se derva in d'un tiburi central con quatadura trasparent. El nass inscì un grand contrast in tra la penombria de l'ambient e l'altar, inluminad per ben.

A la gesa a inn conligad di ambient: in su la banda de manzina el batister, in su la banda de drizza la cà parochiala e i locai de l'oratori; de sota a gh'inn olter stanze.

## Bibliografia

* 
* Cecilia de Carli (a cura di), *Le nuove chiese della diocesi di Milano 1945-1993*, Edizioni Vita e Pensiero, Milano 1994, p.&nbsp;169. ISBN 88-343-3666-6.

## Ligam de foeura

* , in su santospirito.org.
* , su lombardiabeniculturali.it.

## Alter proget
Kelly Armstrong

El **Kelly Armstrong** (Dakota del Nord, 8 otober 1976) a l'è un  statunitens, representant del . 

## Riferiment
*Lista di Representant

## Alter proget
Donald Payne Jr.

El **Donald Payne Jr.** (Newark, 16 dicember 1958 - Newark, 24 de avril 2024) a l'è stad un  statunitens, representant del . 

## Riferiment
*Lista di Representant

## Alter proget

]
Fèsta da Santa Lüséa (Crèma)

La **fèsta da santa Lüséa** (an italià: *Festa di Santa Lucia*) l'è 'na fèsta che la sa tègn a Crèma, an di dé pröma dal 13 da dicémbre.

## Cuma l'è nasìda
Gh'è mìa di docümént che i permét da saì cuma l'è nasìda la fèsta, ma pól dàs che la derìa a quanta Crèma l'è dientàda 'na pruìncia da la Repöblica da Venesia; an fàti própe a Venésia, ndà la céźa da San Gerémia sa tróa al còrp da la santa.

I biźantì da Giorg Maniace i la purtàa da Siracüsa a Costantinòpel an dal 1040 e l'è stacc trafügàt da i 'enesià an dal 1204.

La venerasiù cumè la santa che la pòrta i regài la sa riferés, forse, a la so stória da dóna caritatùźa.

Gh'è 'n gìr 'n ótra stòria che la pàrla da 'na malatéa cuntagiùźa che la ciapàà i occ di bagài: alùra le màme l'è g'a cuminciàt a pregà la santa per cunservà la ésta a i sò fiói. Quand i è guaricc le màme le g'a cuminciàt a ringrasiàla e da ché la sarès nasìda la tradisiù.

Gh'è argü però che al dìs che la fèsta la sìes nasìda an dal 1400 quand an da la campàgna bresàna gh'è 'ignìt 'na carestìa, alùra i cremunìs i g'a facc 'na racòlta da sach da grà e i a purtàt dàanti a le cà di puarècc che i gh'ia mìa da mangià. Quand la źent la sa desedàda e la g'a truàt i sach, i g'a pensàt an d'an miracól e dato che l'éra al trédes da dicémbre, al miràcol da santa Lüsèa.

## La fèsta a Crèma
Da sòlet i bagaì i scrif 'na leterìna con sö o regài che i vól. An töcc i paìs i genitùr i tàca vià ai pugiói, a le finéstre o a le pòrte i masulì da fé; i servarès per sfamà al sumarèl che la santa la druarès per 'nda 'n gìr per purtà i regài,

An dal dé dal dùdes da dicémbre an piàsa dal Dóm a Crèma gh'è źo le bancarèle per tó i giucatui e caramèle.


Image:santalucia1.jpg|Piàsa dal Dòm con le bancarèle
Image:santalucia2.jpg|Le bancarèle dàanti al vescuàd


## I prüèrbe
* Nìgol o seré e Santa Lüséa la vé
* Santa Lüséa la ta cunsèrve la ésta

## Riferimencc


## Pagine tacàde
* Santa Lüséa
Kevin Hern

El **Kevin Hern** (Belton, 4 dicember 1961) a l'è un  statunitens, representant del . 

## Riferiment
*Lista di Representant
Gesa de San Filip Neri in Bovisasca

La **Gesa de San Filip Neri in Bovisasca** a l'è una gesa parochiala de la Bovisasca, quarter de Milan. A l'è vuna di gese fad su per el programa vintdo gese per vintdu concili, vorzud del Cardenal Montini per celebrà el Concili Vatican II. L'è stada fada su in tra el 1963 e 'l 1964 in su proget de Augusto Magnaghi e Mario Terzaghi.

L'è a forma de esagon e la gh'ha tredes finester che representen di stazzion de la Via Crucis.

## Bibliografia
*Cecilia De Carli (a cura di), Le nuove chiese della Diocesi di Milano, 1945-1993, Milano, Vita e Pensiero, 1994, p. 167.
*Maria Teresa Feraboli, L'archivio dell'architetto Mario Terzaghi presso il CASVA, Milano, 2006.
Presépe di Sabiù

Al **Presépe di Sabiù** l'è an alestimént che sa fa töcc i agn a Crèma an dal quartiér di Sabiù. Dal 1989, l'an quand l'è mòrta la persùna che 'l la creàt, l'è intitulàt a Giuàn Algìs (*Giovanni Alghisio*).

## Stòria

Al nóm al vé dal quartiér di Sabiù 'ndu sa tróa al preźépe, an via Rossi Martini.

L'idéa l'è nasìda an dal 1989 quand 'na maźnàda da persùne, che dópo le fundarà l'asuciasiù “I amis dal Preźéepe”, i cumincià a cüstrüì i pröm caźòt e col témp i sa slargàcc fin a ocüpà triméla méter quadre da teré.

Al céntro gh'è, natüralmént, la capàna co' la Madòna, San Giüsèp e al Bambì, ma antùrne i g'a tràcc sö dèle baràche che le fa vèd al mùnd da le nóste campàgne an da la pröma metà dal nófcènt. Ògne an i g'a tacàt argóta con mudèi da persùne a grandèsa d'òm e róbe vìre da i témp pasàt catàde sö dapertöt.

Sa pól vèd isé cuma l'éra la cà di cuntadì, le stàle, le butìghe, al paìs da 'n ólta. E gh'è po' töcc i mestér: al mülenér, al frér, l'arutì, la làandéra, la sartùra, al marengù, la bàlia e ótre mestér amò: gh'è püsé da cént mudèi. E gh'è po' al cunvént, la scóla, al cìrco, la fàbrica da campàne e la stasiù.
Da sólet sa dérf al preźépe al dé pröma da Nedàl e al stà dervìt fin a la fine da genàr.


Presepe-ingresso.jpg|L'entràda
Presepe-bottega.jpg|'Na butìga
Presepe-calesse.jpg|Al biròcc
Presepe-ruota.jpg|La róda 'ndu i lasàa i bagaì bandunàcc
Presepe-stazione.jpg|La stasiù


## Riferiméncc


## Pagine tacàde
* Al presépe
Franco Fante

El **Franco Fante** (Padova, 22 de november 1933) a l'è un politegh italian.

## Biografia
Nassuu a Padova e de profession medegh ortopedegh, l'è elegiud con la Liga Nord in del collegi de Chioggia al Senad de la Republega del 1994 al 1996 e l'è stad assee cognossud per el so impegn per i dirizz LGBT e per el matrimoni gay. L'è stad part di comission Teritori e ambient, quistion regionai e problema de la ruvera.

## Riferiment
*Sit del Senad
*Prideonline
Monument al Tomas Gross

El **Monument al Tomas Gross** a l'è una statoa fada del Vincenzo Vela missa in del 1858 in la cort d'onor del palazz de Brera.

## Storia
L'idea de fàgh 'na statoa al Gross, mort poch prima, la vegn foeura in del 1854 e a la sotascrizzion el toeu part anca el Camillo Benso.

In del 1855 l'è formada una comission, con dent anca Giulio Carcano e Lissander Manzon, che in del 1856 la da el via a la costruzzion del monument, che l'è inaugurad solennement el 1 de luj 1858.

## Bibliografia
*Giulio Carcano, Nell'inaugurazione del monumento a Tommaso Grossi in Milano, Milano, 1858

## Alter proget

## Vos corelade
*Monument al Gabrio Piola
*Monument al Carlo Ottavio Castiglioni
*Monument al Bonaventura Cavalieri
*Monument al Luigi Cagnola
*Monument al Peder Verr
Santuari de la Madona de Tiran

El **Santuari de la Madona de Tiran** a l'è un santuari in la part alta de la cità, center religios el pussee important de la Valtolina.

## Storia
Per la tradizzion catolega el 29 de setember 1504 a Tiran l'è stada vista la Madona in d'un ort che l'ha domandad al bead Mario Omodei de fà su un tempi dedicad a Lee. El 25 de marz 1505 la scomincia la costruzzion e i estèrni inn fornid in del 1513 e l'è consacrada el 14 de masg 1528.

## Descrizzion
L'è ispirad ai canon del Renassiment de bellezza e equilibri e l'è stad progetad del Tomas Rodee e per el so gust baroch l'è considerada, insema al Dom de Milan e a la Certosa de Pavia, vuna di gese pussee bell in Lombardia.

## Riferiment
*LombardiaBeniCulturali

## Alter proget
Franch Locadell

Ol **Franch Locadell** (Berghem, 3 de loeuj 1960) a l'è 'n medegh italian, president del Consei superior de sanità.

## Biografea
L'è lauread a l'Università di Stude de Pavia en medesina e cesuria e specializzad en pediatria e ematologia. L'è anch diretor del dipartiment de onco-ematologia e de terapéa cellular e genica a l'ospedal pediatregh Bambin Gesù de Roma e l'è apò professor ordenare de pediatria a l'Università la Sapienza.

En del 2005 l'è stad insignid de la medaja d'or al merit de la sanità publega.

## Riferimencc
*Adnkronos
Rob Bishop

El **Rob Bishop** (Kaysville, 13 luj 1951) a l'è un  statunitens, representant del . 

## Riferiment
*Lista di Representant

## Alter proget
Origo gentis Langobardorum

L***'Origo Gentis Langobardorum*** l'è un test del VII secol in su la storia dei Antig Lombards, de l'orijen lejendaria a'l segond regn del Pertarit (672-688). L'è contegnid ind tri manuscriits dei *[[Leges Langobardorum]]*, conservads a:
*Modena, Biblioteca Capitolara 0.I.2 (IX o probabelment X secol)
*Cava de' Tirreni, Arqiv de la Badia de Cava 4, (prencepe del XI secol)
*Madrid, Biblioteca Nazionala 413 (prencepe del XI secol)

A g'è un sunt de la lejenda anca ind la *[[Historia Langobardorum]]* del Paol Diacon.

## Bibliografia
* Georg Waitz, *[https://www.dmgh.de/mgh_ss_rer_lang_1/index.htm#page/(1)/mode/1up MGH SS rerum Langobardicarum]*, Hannover 1878, 1-6
* Claudio Azzara e Stefano Gasparri, *Le leggi dei Longobardi, Storia memoria e diritto di un popolo germanico*, Milan 1992, 2-7 
* Annalisa Bracciotti, *Biblioteca di cultura romanobarbarica 2*, Roma 1998, 105-119.
* Elisa Vergerio, *Un possibile testimone dell'Origo Gentis Langobardorum alla Biblioteca Capitolare di Vercelli*, in "Bollettino Storico Vercellese", 68 (2007), fasc. 1.

## Vox correlade
**[[Historia Langobardorum]]* del Paol Diacon

## Ligam de fœra
* 
*
Féra da Santa Maréa dala Crus

La **Féra da Santa Maréa da la Crus** (an italià *Fiera di Santa Maria della Croce*), püsé semplicemént **Féra da Santa Maréa** per i cremàsch, l'è an evént che sa tègn ògne an an dal mis da mars a Crèma.

## Stòria

Al 3 da dicémbre dal 1664 i pruveditùr da Crèma i scriìa al dòge da Venésia perchè i giràà póch sòlcc e al sarès stacc necesàre mèt sö an mercàt lìber da tègn a Santa Maréa da la Crus antùrne al santüare.

Secùnd chèo che i prupunìa chèla féra che, la sarès 'ignìda tanta źént anche per la préźensa da 'na céźa isé famùźa. I spetàa persùne che le sarès 'ignide po' da fóra i cunfì da la pruìncia cremàsca e perciò fóra da la Repöblica da Venésia (dal ludeźà, dal milanés, dal cremunés) per vègn a tó pàgn, tìle e animài.

Al dòge Mènech Contarini apruàa perche isé i cremàsch pudìa vénd an pó da ròbe, ma anche perché isé i vignìa sö an pó da entràde per la Repöblica.

Al par che la pröma féra la sìes tegnìda an dal 1666 e per tant témp sa cumpràa e sa 'endìa principalmént le tìle.

## La tradisiù di famèi
Fin a la pröma metà dal nófcent a la féra i sa purtài di bagài e i so genitùr i cuntratàa con fitàoi e prupetàre per mandài a servése.

Chèi bagài che i vignìa ciamàt famèi e i stàa vià da cà fino al 10 da nuémbre quand la finiàa l'anàda agrària.

Gh'è da pensà che l'éra na manéra da ütà le famée da 'na ólta tanto numerùźe, con póch sòlcc e con tancie bagài da dàga da mangià.

## La féra ancó
Da sòlet la féra la sa tègn la dümìnica püsé 'iźìna al 25 da mars, dé da l'Anunciasiù. A ólte l'è stàcia spustàda quand la Pasqua la sa tegnìda prést o gh'è stacie 'n quai elesiù.

Sö via Batagg e an dal giardì cümünal ('na ólta l'éra l'urtàia dal cunvént) i mèt le giòstre e i carusù. Söl viàl, anvéce, i mèt na lunga filàda da banch (circa cént) che i vénd a pó da töt: 'istìt, giugàtui, caraméle, scàrpe. Viźì al santüare la mànca mai la pèsca da benefìciensa.


Fiera-santa-maria-1.jpg|I banch söl viàl
Fiera-santa-maria-2.jpg|I banch söl viàl


## Riferiméncc


## Lébre
* 
* 

## Pagine tacàde
* Santüàre da Santa Maréa dala Crus
Dom de Pavia

El **Dom de Pavia** a l'è la gesa la pussee important de Pavia, in stil renassimental e cont una cupola in tra i pussee grand d'Italia. L'è stada consacrada in del 1615 e l'è progetada del Giovann Antoni Amadee e del Bramant e l'è stada fornida domà in del 1933.

## Alter proget

## Ligamm de foeura
*Sit ofizzial

## Vos corelade
*Torr civega (Pavia)
Basilega de San Vitor (Vares)

La **Basilega de San Vitor** a l'è una gesa de Vares dedicada al San Vitor e che la gh'ha dent anca el batister de San Giovann e 'l Campanin de San Vitor. In del 1925 l'è elevada del Papa Pio XI 'me basilega minor.

L'è stada fada su in tra el XVI e 'l XVII secol. A l'è stada capopiev de la piev de Vares.

## Alter proget

## Riferiment
*LombardiaBeniCulturali
Gesa de San Lissander (Barz)

La **Gesa de San Lissander** a l'è 'na gesa parochiala de Barz, in Valsasna. Part de l'Arcidiocesi de Milan, l'è part del Decanad de Primaluna e de la Zona Pastoral III de Lech.

## Storia
L'è elevada a parochia in del secol quell de XV e l'è via via restaverada, ma mai in manera importanta, domà imbelletada.

In tra el 1932 e 'l 1933 l'è radicalment restaverada che l'ha cambiad la direzzion e l'ha fad su un noeuv absid. La noeuva gesa, che l'ha conservad de quella veggia domà el ciocher e i navad, l'è stada consacrada del Cardenal Schuster el 10 de setember 1933.
## Descrizzion
Missa in del center de Barz, la faciada la gh'ha un portegh semi-circolar. L'interno l'è a cros latina.

## Alter proget

## Riferiment
*LombardiaBeniCulturali
Castell del Baradell

El **Castell del Baradell** a l'è un castell miss in su l'omonem brich e che 'l domina la cità de Com. De origin bizantina, l'è conservada soratut la torr de 28 meter.

## Bibliografia
*Il Castello Baradello, Como, 1980.

## Alter proget
Stazzion de Cantell

La **Stazzion de Cantell** a l'è 'na stazzion de la , che la serviva el comun de . L'era tacada ai stazzion de .

## Moviment
La stazzion a l'era servida di treni locai di Ferrovienord.

## Bibliografia
*[La rete ferroviaria lombarda - Trenord](https://www.trenord.it/it/campus-trenord/si-impara-(scuola-secondaria-i-grado)/la-rete-ferroviaria-in-lombardia.aspx)
Castei de Caner

I **Castei de Caner** inn trii isolot, che se troeuven in del territori comunal de Canoeubi ma denanz a Caner, de che du gh'hann sora di rest di fortificazzion, fad su de la nobiltà local e poeu sbatud sgiò in di tancc guerre che hann revardad el territori local.

## Alter proget

## Riferiment
*Verbanesia
Pòrta Umbrià

La **Pòrta Umbrià** (an italià *Porta Ombriano*), l'è 'na pòrta da Crèma.

## Stòria
Ai princépe dal mélavòtcént la pòrta l'éra amò la stèsa cüstrüida a la fine dal mélaquatreźént, quanta i gh'ia tiràt sö le müra nóe an dal 1488 con 'na mèźa tór e dó tór antréghe da bànda.

Quand gh'éra la Repöblica da Venésia la pòrta l'era querciada d'an reélì am pó tund. E püsé da fóra g'éra 'na strütüra a fùrma da còrgne che la riàa pütòst viźì al Treacù. An mès ga n'éra amò öna am pó sutràda, l'éra an prugèt da l'ingegnèr militàr Francèsch Tansì.

Al guèrno da la Repöblica Cisalpina stabilìà an dal 1803 che Crèma l'éra «cità 'èrta» e i cuminciàa a smantelà le so diféźe, isé nel 1804 i ciamàa l'architèt cremunìs Faustino Rodi per ristrütürà la pòrta.

Al Rodi – che l'éra bèa a Crèma per an sò prugèt, an punt nóf söl Treacù – al pensàa che la pórta l'era töta malàndada e tròp picèna e l'erà mèi sbàtela źó e fan sö öna nóa cumè dòpo i g'a facc, con a le so bànde i caźèi dal dàse. L'è mia finìda ché: i cüstrüia pò an tüchel da stràda drécia fin al Treacù (ancó la sa ciàma via Repóblica), i sbatìa źó i reélì e al tèrapié, i creàa an piasàl e i spustàa al fusàt püsé viźì a le müra.

Sa furmàa isé 'na viźüàl che dal punt dal Treacù la riàa a la pòrta e fin déte la cità.

An da i pröm agn dal nófcént i abulìa i dàse, isé an dal 1919 i sbatìa zó i caźèi e la pòrta l'è stàcia am per lé cuma sa 'èd amò adès.

## Architetüra
La pòrta la sa tróa an da la bànda da séra da la piàsa Giuàn XXIII.

L'è 'n arc triunfàl: da fóra gh'è 'n pronào con dó culùne che le tègn an furnés a fùrma da triàngol; le bànde i è a bögnàt con dó néce e dó böst.

Pò da déte gh'è dó culùne, al furnés e la bànde a bögnat, ma gh'è mia le néce. Söl curniźù gh'è al stèma da la cità. L'aparénsa l'è chèla am pó rinasimentàl che la ricòrda le architetüre da Giulio Romano o dal Paladio.

### I böst e al stèma
I dó böst i è an màrmor da Butizì e i è püsé 'ecc da la pòrta, fórse i vé da 'n quai palàs; al sèm mia ci i è le du persùne ma l'aparénsa la fa pensà che i böst i è stacc facc a la fine dal mélacin'cént.


File:Porta-ombriano-busto1.jpg|Al böst so la bànda 'nvèrsa
File:Porta-ombriano-busto2.jpg| Al böst so la bànda 'ndrécia


Al stèma che sa tróa söl curniźù, l'è 'na scültüra an màrmor da Butiźì che la g'a an mès al stèma da Crèma che al pògia sùra an résol; da bànda le gh'è dó figüre che fórse, le vól rapresentà la pas e l'abundànsa. La par fàcia a la fine dal mélasètcént ma al sèm mia ci l'è stacc a fàla.

## Riferiméncc


## Lébre
* 
* 
* 
*